1983 בברית המועצות
אירועים בולטים

2 בינואר – המורדים האפגנים חטפו קבוצה של 16 "מומחים אזרחים" סובייטים.
26 בינואר – חידוש שיחות על כינון אזור ללא גרעין באירופה ועל פירוק הנשק בז'נבה בין ארצות הברית לבין ברית המועצות.
2 בפברואר – בקרב לשחרור החטופים באפגניסטן נהרגו מעל 40 אנשים כולל 6 בני ערובה. כצעד תגמול הצבא הסובייטי הרס את הכפר עד ליסוד.
8 בפברואר – ניסוי מוצלח של טיל בליסטי בין יבשתי מדור 5 -"טופול".
1 במרץ – חידוש שיחות עם סין בהקשר לנורמליזציה ביחסים בין המדינות.
11 במרץ – סיום בניית קו צינור גז טבעי מסיביר לקזחסטן באורך של 3100 ק"מ.
23 במרץ – שיגור חללית עם טלסקופ בתחום העל-סגול.
23 במרץ – נשיא ארצות הברית רונלד רייגן הכריז על תחילת יוזמת ההגנה האסטרטגית והדבר גרם לדאגה משמעותית בקרב ההנהגה הסובייטית.
28 במרץ – בפגישה עם חוויאר פרז דה קוויאר, יורי אנדרופוב ציין שהוא מוכן להגיע לפשרות בנושא אפגניסטן.
1 באפריל – הקמת הוועד האנטי-ציוני של הציבור הסובייטי.
5 באפריל – גירוש 47 דיפלומטים סובייטים מצרפת תוך האשמתם בריגול.
20 באפריל – שיגור חללית מאוישת סויוז T-8. החללית לא הצליחה להתחבר לתחנת חלל סאליוט 7 וחזרה לכדור הארץ ב-22 באפריל.
22 באפריל – פקיד של שגרירות ברית המועצות באוסטרליה גורש מהמדינה בעקבות ניסיון לגייס סוכן.
25 באפריל – תלמידת בית ספר אמריקאית סמנטה סמיט קיבלה מיורי אנדרופוב הזמנה לבקר בברית המועצות בתגובה למכתב שהיא שלחה לו.
אפריל – מאי – קרבות קשות עם המורדים האפגנים תוך ספיגת אבדות משמעותיות משני הצדדים.
11 במאי – תחילת משחקי עמי ברית המועצות. במשחקים השתתפו 8685 ספורטאים.
19 במאי – שגריר ברית המועצות בפקיסטן הודיע באופן רשמי שברית המועצות מתכננת להגיע למועד מוסכם להוצאת כוחותיה מאפגניסטן.
2 ביוני – שיגור גשושית ונרה 15 לכיוון נוגה.
5 ביוני – אוניית נוסעים אלכסנדר סובורוב התנגשה עם גשר שמעל הנהר. בעקבות ההתנגשות נהרגו 176 אנשים.
7 ביוני – שיגור גשושית ונרה 16 לכיוון נוגה.
14 ביוני – שינויים בהרכב ההנהגה הסובייטית. ניקולאי שצ'ולוקוב (שר הפנים) וסרגיי מדונוב הוצאו מחברות בוועד המרכזי של המפלגה. שניהם היו מקורבי ליאוניד ברז'נייב.
23 ביוני – תאונה בצוללת גרעינית סובייטית K-429. בעקבות פעולות הצלה רק 16 מאנשי הצוות נהרגו.
27 ביוני – שיגור חללית מאוישת סויוז T-9. החללית התחברה לתחנת חלל סאליוט 7. היא חזרה לכדור הארץ ב-23 בנובמבר.
1 ביולי – שיגור חללית "פרוגנוז-9" בה הותקן טלסקופ לחקר קרינת הרקע הקוסמית.
7 ביולי – תלמידה אמריקאית סמנטה סמית הגיעה לביקור בברית המועצות. הביקור קיבל סיקור רחב בתעמולה הסובייטית.
אוגוסט – סיום הכנת תוכנית להוצאת כוחות צבא מאפגניסטן שעובדה על ידי משלחת של ארגון האומות המאוחדות. לאור מחלתו של אנדרופוב לא ניתן להגיע להסכמות מחייבות עם ההנהגה הסובייטית.
20 באוגוסט – נשיא ארצות הברית רונלד רייגן הכריז על איסור לספק לברית המועצות חלקים לבניית צנרת גז.
1 בספטמבר – יירוט מטוס בטיסה 007 של קוריאן אייר על ידי מטוסי קרב סובייטים. כתוצאה מהאירוע נהרגו 269 נוסעים ואנשי צוות.
25 באוגוסט – חתימת הסכם לאספקת דגנים מארצות הברית לברית המועצות בהיקף של 10 מיליארד $.
30 באוגוסט – תאונה אווירית של מטוס טופולב Tu-134 באזור אלמטי.
12 בספטמבר – ברית המועצות ניצלה זכות ווטו כדי למנוע החלטת גינוי בעקבות יירוט המטוס הקוריאני באוגוסט.
26 בספטמבר – שיגור חללית מאוישת סויוז T-10. החללית לא הצליחה להתחבר לתחנת חלל סאליוט 7 וחזרה לכדור הארץ באותו יום.
26 בספטמבר – תקלה טכנית במערך ההגנה הסובייטית ודיווח על שיגור טילים לכיוון ברית המועצות. מפקד המשמרת בדק את הנושא וביטל את ההתרעה. תגובת נגד סובייטית הייתה עלולה להביא למלחמה כוללת.
10 באוקטובר – חללית ונרה 15 הגיעה לסביבת נוגה והחלה בביצוע תוכנית המחקר. העברת נתונים מהגשושית נמשכה כ-8 חודשים.
14 באוקטובר – חללית ונרה 16 הגיעה לסביבת נוגה והחלה בביצוע תוכנית המחקר. העברת נתונים מהגשושית נמשכה כ-8 חודשים.
18 באוקטובר – תחילת ייצור מסחרי של תחנת הכוח הגרעינית דרום אוקראינית (בשטח אוקראינה הסובייטית)
28 באוקטובר – חגיגות לציון 200 שנים להצטרפות גאורגיה ורוסיה.
18 בנובמבר – מטוס טופולב Tu-134 במסלול טביליסי—לנינגרד טס עם 57 נוסעים ושבעה אנשי צוות. חוטפים פרצו אל תא הטייס ודרשו לטוס לטורקיה. המטוס נחת בטביליסי. למחרת בבוקר החוטפים נעצרו ובני הערובה שוחררו. 7 איש נהרגו, כולל שניים מהחוטפים.
23 בנובמבר – בעקבות תחילת פריסת טילים אמריקאים חדשים באירופה הופסקו שיחות בז'נבה. יורי אנדרופוב הכריז על הגדלת מספר הטילים שמוצבים בצוללות ומכוונים לארצות הברית.
29 בנובמבר – ארגון האומות המאוחדות קיבל החלטה 37/37 הקוראת לברית המועצות להוציא את כוחותיה מאפגניסטן.
דצמבר – לראשונה מתחילת המלחמה באפגניסטן, במהלך החורף המורדים ממשיכים במאבק מזוין.